Ο **Τζον Στερν** (αναφέρεται ως *Stern John*, γεννήθηκε 30 Οκτωβρίου 1976) είναι πρώην ποδοσφαιριστής από το Τρίνινταντ και Tομπάγκο. Αγωνιζόταν ως επιθετικός και είναι ο κορυφαίος σκόρερ της εθνικής ομάδας της χώρας του με 70 γκολ.

Βιογραφία
---------

Ο Στερν είχε ξεκινήσει την καριέρα του στη χώρα του με τη Μάλτα Καρίμπ Άλκονς, και στη συνέχεια μετακόμισε στις Ηνωμένες Πολιτείες, όπου αγωνίστηκε με επιτυχία για δύο χρόνια. Ήταν πρώτος σκόρερ στο πρωτάθλημα το 1998 με 26 γκολ και επιλέχθηκε στην καλύτερη ενδεκάδα του Μέιτζορ Λιγκ Σόκερ. Βρήκε τα δίχτυα 18 φορές στη δεύτερη και τελευταία του σεζόν και ολοκλήρωσε την παρουσία του στις Ηνωμένες Πολιτείες με 44 γκολ σε μόλις 55 συμμετοχές. Όμως η διεθνής του παρουσία ήταν αυτή που τον έκανε γνωστό με μια σειρά από σκοράρισμα σε δώδεκα διαδοχικούς αγώνες την τελευταία του σεζόν που έπαιζε στις Ηνωμένες Πολιτείες. Έτσι τράβηξε το ενδιαφέρον της Νότιγχαμ Φόρεστ, συλλόγου που αγωνιζόταν στη δεύτερη κατηγορία του πρωταθλήματος Αγγλίας και που τον αγόρασε το 1999.

Η σταδιοδρομία του στην Αγγλία ήταν επιτυχημένη αγωνιζόμενος και με άλλες ομάδες όπως η  Μπέρμιγχαμ, Κόβεντρι, Σαουθάμπτον. Στο Μπέρμιγχαμ κέρδισε τη φήμη ότι σκόραρε αποφασιστικά γκολ στα λίγα δευτερόλεπτα που απομένουν. Κάθε φορά που σκόραρε, έφευγε πανηγυρίζοντας έσκιζε τη φανέλα του και δεχόταν όχληση από παραληλούντες συμπαίκτες του. Στα 11 χρόνια παραμονής του σε αγγλικές ομάδες αγωνίστηκε 236 φορές στο πρωτάθλημα και σημείωσε 89 γκολ. Το 2011 επέστρεψε στην πατρίδα του όπου αγωνίστηκε ως τα 41 του χρόνια στη Σέντραλ, όπου ήταν και προπονητής για ένα χρόνο.

Με την εθνική ομάδα της χώρας του έκανε το ντεμπούτο του στις 15 Φεβρουαρίου 1995 (και ενώ φοιτούσε σε κολέγιο του Νιου Τζέρσεϊ) σε αγώνα με αντίπαλο τη Φινλανδία (αποτέλεσμα 2–1), σημειώνοντας και το πρώτο του γκολ. Το 2006 η  Εθνική Τρίνινταντ και Tομπάγκο κατάφερε να προκριθεί στην τελική φάση του Παγκοσμίου Κυπέλλου στη Γερμανία και ο Στερν συμμετείχε και στους τρεις αγώνες χωρίς να επιτύχει γκολ. Έκλεισε τη διεθνή του καριέρα το 2011 έχοντας 70 τέρματα σε 115 διεθνείς συμμετοχές. Τον Οκτώβριο του 2020 ανέλαβε προπονητής στην εθνική ομάδα της Ανγκουίλα.

Τίτλοι και διακρίσεις
---------------------

* Πρώτος σκόρερ πρωταθλήματος ΜΛΣ : 1998
* Καλύτερη ενδεκάδα ΜΛΣ : 1998
* Ποδοσφαιριστής της Χρονιάς από την Ποδοσφαιρική Ομοσπονδία Τρινιντάντ και Τομπάγκο : 2002

Δείτε επίσης
------------

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «Stern John». Ανακτήθηκε στις 13 Δεκεμβρίου 2021.
2. 1 2  «INTERNATIONALS: Stern John». Ανακτήθηκε στις 13 Δεκεμβρίου 2021.
3. ↑  «Catching up with - Stern John». Αρχειοθετήθηκε από το πρωτότυπο στις 13 Δεκεμβρίου 2021. Ανακτήθηκε στις 13 Δεκεμβρίου 2021.
4. ↑  «Stern John». Ανακτήθηκε στις 13 Δεκεμβρίου 2021.
5. ↑  «John, Stern». Ανακτήθηκε στις 13 Δεκεμβρίου 2021.
6. ↑  «CHRISTOPHER JAMES STERN JOHN». Ανακτήθηκε στις 13 Δεκεμβρίου 2021.
7. 1 2  «Stern John - Century of International Appearances». Ανακτήθηκε στις 13 Δεκεμβρίου 2021.
8. ↑  «International Goals: Players with 30 or More Goals». Ανακτήθηκε στις 28 Ιανουαρίου 2022.
9. ↑  «Stern John : trainer». Ανακτήθηκε στις 13 Δεκεμβρίου 2021.

Εξωτερικοί σύνδεσμοι
--------------------

* Τζον Στερν στη FIFA (αρχειοθετημένος) (Αγγλικά)Edit on Wikidata

* Τζον Στερν's προφίλ παίκτη στο National-Football-Teams.comEdit on Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |